Biletele pentru Jocurile Olimpice de vară 2020 din Japonia ar putea veni la pachet cu vaccinul anti-COVID.
Președintele Comitetului Olimpic Internațional spune că turiștii vor fi imunizați. Olimpiada va fi cu spectatori pe stadioane, spune Bach. Ceremonia de deschidere va avea loc pe 23 iulie 2021.
Biletul pentru Olimpiada de la Tokyo, care va avea loc la vară, ar putea veni la pachet cu vaccinul anti-COVID. Președintele Comitetului Olimpic Internațional, Thomas Bach, a spus că organizația pe care o conduce va face mari eforturi ca turiștii care vor vizita Japonia pentru competiția sportivă să se poată imuniza. "Da, Olimpiada va avea loc cu spectatori pe stadioane", a mai spus Bach în timpul unei vizite la Tokyo. Jocurile Olimpice de vară trebuiau să aibă loc în Japonia vara care tocmai a trecut. Doar că, din cauza pandemiei COVID-19, competiția a fost amânată pentru anul viitor. Ceremonia de deschidere va avea loc pe 23 iulie 2021.